Liuksemburgo stadionas

Liuksemburgo stadionas (pranc. Stade de Luxembourg) – nacionalinis stadionas Liuksemburgo mieste, Gaspericho rajone. Šiame stadione savo namų rungtynes žaidžia šalies futbolo ir regbio rinktinės. Stadionui suteikta ketvirta UEFA kategorija. Stadionui pavadinimas buvo suteiktas prancūzų kalba, o ne vietine liuksemburgiečių – tai sukėlė dalies gyventojų pasipiktinimą. Taip pat šis projektas buvo kritikuotas dėl mažo gyventojų įtraukimo į pavadinimo išrinkimo procesą. Istorija Stadionas pastatytas vietoje senojo, 1931 m. pastatyto Josy Barthel stadiono. Naujojo stadiono idėją imta svarstyti 2012–2014 m. Stadiono statybos pradėtos 2017 m. rugsėjo 18 d., o jis atidarytas 2021 m. liepos 16 d. 2021 m. rugsėjo 1 d. stadione 2022 m. pasaulio futbolo čempionato atrankos rungtynes žaidė Liuksemburgo ir Azerbaidžano komandos. Šaltiniai Nuorodos Oficiali svetainė